CELEX: 61993CJ0031
Language: el
Date: 1993-12-15 00:00:00
Title: Απόφαση του Δικαστηρίου της 15ης Δεκεμβρίου 1993. # Επιτροπή των Ευρωπαϊκών Κοινοτήτων κατά Βασιλείου του Βελγίου. # Παράβαση κράτους μέλους - Οδηγίες 90/490/ΕΟΚ και 90/506/ΕΟΚ - Μη μεταφορά οδηγιών στο εσωτερικό δίκαιο εντός της ταχθείσας προθεσμίας. # Υπόθεση C-31/93.

Avis juridique important

|

61993J0031

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 15ΗΣ ΔΕΚΕΜΒΡΙΟΥ 1993.  -  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ.  -  ΠΑΡΑΒΑΣΗ - ΟΔΗΓΙΕΣ 90/490/ΕΟΚ ΚΑΙ 90/506/ΕΟΚ - ΜΗ ΜΕΤΑΦΟΡΑ ΣΤΟ ΕΣΩΤΕΡΙΚΟ ΔΙΚΑΙΟ ΕΝΤΟΣ ΤΗΣ ΤΑΧΘΕΙΣΑΣ ΠΡΟΘΕΣΜΙΑΣ.  -  ΥΠΟΘΕΣΗ C-31/93.  

Συλλογή της Νομολογίας του Δικαστηρίου 1993 σελίδα I-06825

ΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

++++Κράτη μέλη * Υποχρεώσεις * Eκτέλεση των οδηγιών * Μη αμφισβητουμένη παράβαση  (Συνθήκη ΕΟΚ, άρθρο 169)  

Διάδικοι

Στην υπόθεση C-31/93,  Επιτροπή των Ευρωπαϊκών Κοινοτήτων, εκπροσωπούμενη από τον Thomas van Rijn, μέλος της Νομικής Υπηρεσίας, με αντίκλητο στο Λουξεμβούργο τον Nicola Annecchino, μέλος της Νομικής Υπηρεσίας, Centre Wagner, Kirchberg,  προσφεύγουσα,  κατά  Βασιλείου του Βελγίου, εκπροσωπουμένου από τον Jan Devadder, διευθυντή διοικήσεως του Υπουργείου Εξωτερικών Υποθέσεων, Εξωτερικού Εμπορίου και Συνεργασίας στις Αναπτυσσόμενες Χώρες, με τόπο επιδόσεων στο Λουξεμβούργο τη Βελγική Πρεσβεία, 4 rue des Gorondins, Residence Champagne,  καθού,  που έχει ως αντικείμενο να αναγνωριστεί ότι το Βασίλειο του Βελγίου, μη λαμβάνοντας εντός της ταχθείσας προθεσμίας τα νομοθετικά, κανονιστικά και διοικητικά μέτρα που ήταν αναγκαία για τη συμμόρφωσή του προς τις διατάξεις της οδηγίας 90/490/ΕΟΚ της Επιτροπής, της 25ης Σεπτεμβρίου 1990 (ΕΕ L 271, σ. 28), που τροποποιεί ορισμένα παραρτήματα της οδηγίας 77/93/ΕΟΚ του Συμβουλίου, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (ΕΕ L 26, σ. 20), καθώς και της οδηγίας 90/506/ΕΟΚ της Επιτροπής, της 26ης Σεπτεμβρίου 1990 (ΕΕ L 282, σ. 67), για τροποποίηση του παραρτήματος IV της οδηγίας 77/93/ΕΟΚ, παρέβη τις υποχρεώσεις που υπέχει από τη Συνθήκη ΕΟΚ,  ΤΟ ΔΙΚΑΣΤΗΡΙΟ,  συγκείμενο από τους J. C. Moitinho de Almeida, πρόεδρο τμήματος, προεδρεύοντα, M. Diez de Velasco και D. A. O. Edward, προέδρους τμήματος, Κ. Ν. Κακούρη, R. Joliet, G. C. Rodriguez Iglesias, F. Grevisse, M. Zuleeg και P. J. G. Kapteyn, δικαστές,  γενικός εισαγγελέας: C. O. Lenz  γραμματέας: Louterman-Hubeau, κυρία υπάλληλος διοικήσεως,  έχοντας υπόψη την έκθεση τoυ εισηγητή δικαστή,  αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 10ης Νοεμβρίου 1993,  εκδίδει την ακόλουθη  Απόφαση  

Σκεπτικό της απόφασης

1 Με δικόγραφο που κατέθεσε στη Γραμματεία του Δικαστηρίου στις 2 Φεβρουαρίου 1993, η Επιτροπή των Ευρωπαϊκών Κοινοτήτων, άσκησε, δυνάμει του άρθρου 169 της Συνθήκης ΕΟΚ, προσφυγή με την οποία ζητεί να αναγνωριστεί ότι το Βασίλειο του Βελγίου, μη λαμβάνοντας εντός της ταχθείσας προθεσμίας τα νομοθετικά, κανονιστικά και διοικητικά μέτρα που ήταν αναγκαία για τη συμμόρφωσή του προς τις διατάξεις της οδηγίας 90/490/ΕΟΚ της Επιτροπής, της 25ης Σεπτεμβρίου 1990 που τροποποιεί ορισμένα παραρτήματα της οδηγίας 77/93/ΕΟΚ του Συμβουλίου, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα, καθώς και της οδηγίας 90/506/ΕΟΚ της Επιτροπής, της 26ης Σεπτεμβρίου 1990, για τροποποίηση του παραρτήματος IV της οδηγίας 77/93/ΕΟΚ, παρέβη τις υποχρεώσεις που υπέχει από τη Συνθήκη ΕΟΚ.  2 Η Επιτροπή ισχυρίζεται ότι, σύμφωνα με το άρθρο 2 των οδηγιών 90/490 και 90/506, τα κράτη μέλη όφειλαν να έχουν θέσει σε ισχύ, το αργότερο την 1η Ιανουαρίου 1991, τις νομοθετικές, κανονιστικές και διοικητικές διατάξεις που ήταν αναγκαίες για τη συμμόρφωσή τους προς τις διατάξεις των οδηγιών αυτών καθώς και να πληροφορήσουν σχετικώς αμέσως την Επιτροπή. Όμως, το Βασίλειο του Βελγίου δεν έχει μεταφέρει εισέτι στο εσωτερικό του δίκαιο τις εν λόγω οδηγίες.  3 Η Βελγική Κυβέρνηση παραδέχεται ότι οι οδηγίες δεν μεταφέρθηκαν στο εσωτερικό της δίκαιο εντός της ταχθείσας προθεσμίας. Απλώς δηλώνει ότι προωθείται κατά προτεραιότητα σχετικό σχέδιο βασιλικού διατάγματος, οπότε η μεταφορά των οδηγιών θα πραγματοποιηθεί το συντομότερο δυνατό.  4 Υπό τις συνθήκες αυτές, διαπιστώνεται η διάπραξη της παραβάσεως, όπως αυτή διατυπώνεται στα αιτήματα της Επιτροπής.  

Απόφαση για τα δικαστικά έξοδα

Επί των δικαστικών εξόδων  5 Σύμφωνα με το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα. Δεδομένου ότι το Βασίλειο του Βελγίου ηττήθηκε, πρέπει να καταδικαστεί στα δικαστικά έξοδα.  

Διατακτικό

Για τους λόγους αυτούς,  ΤΟ ΔΙΚΑΣΤΗΡΙΟ  αποφασίζει:  1) Το Βασίλειο του Βελγίου, μη λαμβάνοντας εντός της ταχθείσας προθεσμίας τα νομοθετικά, κανονιστικά και διοικητικά μέτρα που ήταν αναγκαία για τη συμμόρφωσή του προς τις διατάξεις της οδηγίας 90/490/ΕΟΚ της Επιτροπής, της 25ης Σεπτεμβρίου 1990, που τροποποιεί ορισμένα παραρτήματα της οδηγίας 77/93/ΕΟΚ του Συμβουλίου, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα, καθώς και της οδηγίας 90/506/ΕΟΚ της Επιτροπής, της 26ης Σεπτεμβρίου 1990, για τροποποίηση του παραρτήματος IV της οδηγίας 77/93/ΕΟΚ, παρέβη τις υποχρεώσεις που υπέχει από τη Συνθήκη ΕΟΚ.  2) Καταδικάζει το Βασίλειο του Βελγίου στα δικαστικά έξοδα.